Lisa 1
15.04.2024 hankelepingu
nr 2-2/24/386-1 juurde

Tehniline kirjeldus

Töö:	Soodla harjutusvälja nahkhiirte seire
Objekt: 	Soodla harjutusväli

1.	Eesmärk

Töö eesmärgiks on seirata Soodla harjutusväljall Soodla jõel Soodla veehoidlast (kaasa arvatud) Koitjärve sillani ning Mähuste järvel. Eesmärgiks on tuvastada, kas ja mil määral Kaitseväe tegevused käsitiivaliste arvukust, käitumist ja elupaigakasutust mõjutavad.

2.	Nõuded töö tegemisele ja sisule

2.1.	Töö esimeses etapis teostatakse välitööd (seire):

2.1.1.	Käsitiivaliste seire tuleb teostada Soodla jõel Soodla veehoidlast (kaasa arvatud) Koitjärve sillani ning Mähuste järve ääres veesõidukiga liikudes;
2.1.2.	Seire käigus tuleb loenduspunktides ultrahelidetektoriga loendada kontaktide arvu 5 minuti jooksul;

2.1.2.1.	Enne välitöid tuleb paika panna loenduspunktid, vajadusel võib neid välitööde tulemuste põhjal muuta.

2.1.3.	Seire käigus tuleb registreerida leitud kolooniate varjekohad;
2.1.4.	Seiret tuleb teostada (alad läbida) kaks korda:

2.1.4.1.	Esimene kord käsitiivaliste sigimisperioodil (juuni kuus);
2.1.4.2.	Teine kord käsitiivaliste rändeperioodil (augusti kuus).

2.1.5.	Seire tuleb läbi viia tuulevaikse ja sademeteta ilmaga.

2.2.	Töö teises etapis koostatakse välitööde tulemuste kohta uuringuaruanne, mis peab sisaldama vähemalt:

2.2.1.	Seire metoodika kirjeldust (sh loenduspunktide asukohti);
2.2.2.	Vastama järgnevatele küsimustele:

2.2.2.1.	Millised käsitiivaliste liigid uurimisalal esinevad?
2.2.2.2.	Milline on erinevate liikide suhteline arvukus.

2.2.3.	Lisaks tuleb hinnata võimalikke ohutegureid ja elupaiga kvaliteeti. 
2.2.4.	Juhul kui ei leita või ei toimu sigimist tuleb analüüsida selle võimalikke põhjuseid. Anda esmased suunised asurkonna seisundi parandamise tegevuskava koostamiseks.

2.3.	Uuringuaruande lisana tuleb esitada loenduspunktide ja kolooniate varjekohad kaardikihina (SHP failina). 
2.4.	Töö täpne ajakava ja metoodika kooskõlastatakse tellijaga enne töödega alustamist, selleks korraldab töövõtja töökoosoleku (sh protokollib selle). Koosolekud toimuvad tellija juures aadressil Järve 34a, Tallinn või läbi veebi. 
2.5.	Töövõtja peab garanteerima tööde vastavuse seadustele, sh vajadusel taotlema tööde läbi viimiseks vajalikud load.

3.	Tähtajad 

Tellija kooskõlastatud töö uuringuaruande lõppversioon peab olema valmis ja tellijale üle antud kõige hiljem 20.02.2025. Töövõtja peab lõpliku versiooni esitama tellijale kooskõlastamiseks vähemalt kaks nädalat enne lõpptähtaega.

4.	Nõuded meeskonnale

Pakkuja peab töö koostajaks määrama isiku kellel on vähemalt 3 (kolme) aasta pikkune tööstaaž nahkhiirte uurimisel või on osalenud vähemalt kolme sarnase uuringuaruande koostamisel.

5.	Tellijale antavad materjalid

Tehnilisele kirjeldusele ja metoodikale vastav uuringuaruanne koos lisadega tuleb esitada tellijale elektrooniliselt allkirjastatuna (pdf- ja doc-vormingus, tabelandmed xls-vormingus ja kaardiandmed shp-vormingus, fotod pdf- või jpg-vormingus).